Luettelo televisiosarjan Salatut elämät henkilöistä
Tämä on luettelo suomalaisen televisiosarjan "Salatut elämät" nykyisistä henkilöistä.
Pietari Haukkala (es. Miikka Wallin, 2016–) on Jannen isoveli. Pietari pyörittää Herukka-nimistä strippiklubia, jonka omistaja on hänen ex-kihlattunsa, Lola. Ja sen lisäksi hän työskentelee ambulanssin ensihoitajana. Hänen strippiklubillaan työskenteli sarjassa tuntemattomien henkilöiden lisäksi Iida Mustonen. Tale Taalasmaa työskenteli klubilla stripparina, mutta sai potkut. Pietari oli Evan miesystävä, mutta heidän suhdettaan koetteli Evan salailu sekä Pietarin yritys.
Keväällä 2018 he lopulta erosivat.
Vähän ennen kevään 2017 päätösjaksoa selvisi Pietarilla olevan kihlattu, joka on koomassa. Pietari kävi tämän luona sairaalassa useamman kerran. Jiri Viitamäki sai selville, että Pietari ja tämän kihlattu, jonka nimeksi paljastui Lola Vinberg, olivat joutuneet onnettomuuteen, mutta Pietari valehteli hänelle Lolan olevan kuollut. Aiemmin Lola oli myös ostanut Herukka-strippiklubin yhdellä eurolla, mutta onnettomuuden seurauksena Pietari päätyi pyörittämään sitä eikä näin ollen voinut myydä olemattomasta osuudestaan mitään Jirille. Myöhemmin, joulukuussa 2017, Lola kuitenkin heräsi koomasta sen jälkeen, kun Pietari oli saanut kerrottua kihlausta suunnittelevalle Evalle koomassa makaavasta Lolasta ja auto-onnettomuudesta. Eva halusi nähdä Lolan ennen kuin antaisi asian olla. Sattumalta juuri silloin, kun Pietari ja Eva menivät katsomaan Lolaa, tämä olikin herännyt koomasta.
Pietari päätyi suutelemaan ambulanssissa Peppi Puolakkaa, jota hän ja Eva olivat auttaneet muutossa. Tästä seurauksena heidän ystävyytensä oli jäissä.
Pietari ja Peppi olivat Porissa koulutuspäivillä. He joivat ja päätyivät sänkyyn. Pietari kertoi viikkojen päästä Evalle pettäneensä tätä, mutta jätti kertomatta Pepin olevan se, kenen kanssa hän petti Evaa. Myöhemmin Pietari ja Peppi ovat päätyneet sänkyyn uudelleenkin. Sittemmin Eva ja Pietari erosivat ja Pietari muutti veljensä Jannen luo asumaan.
Myöhemmin Pietari alkoi seurustelemaan Pepin kanssa, ja asuu hänen luonaan. Pietari on myös hyvissä väleissä Pepin tyttären, Taigan kanssa, vaikka aluksi Taiga inhosi Pietaria.
Lola Vinberg (es. Sofia Arasola, 2017–) on Herukka-strippiklubin omistaja ja Pietari Haukkala ex-kihlattu, joka joutui auto-onnettomuuteen parin kihlauspäivänä ja oli sen jälkeen koomassa noin kolme vuotta. Lolan virallinen ensiesiintyminen nähtiin 1. joulukuuta 2017 esitetyssä jaksossa, kun hän heräsi sairaalassa ja hänen kasvonsa paljastettiin. Siitä huolimatta Lolan käsiä on näytetty jo keväällä 2017. Ennen onnettomuutta Lola osti strippiklubi Herukan yhdellä eurolla. Myöhemmin Lola muutti Evan ja Pietarin luokse väliaikaisesti kuntoutumaan. Siitä huolimatta hän odottaa kovasti pääsevänsä muuttamaan omaan kotiin. Tämä toteutui, kun Lola pääsi vihdoin muuttamaan Amandaan. Sittemmin Lola muutti Alissa Nikkisen kämppikseksi Pihlajakadulle. Hän myös menetti Herukan, koska Pihlajakadun alaikäiset nuoret pitivät siellä bileet ja sen lisäksi Lola oli aiemman palkannut epähuomiossa alaikäisen ikänsä ja nimensä valehdelleen Benjamin Taalasmaan töihin Herukkaan. Lola sai uuden työpaikan Moosesta.
Lola on tapaillut Kari Taalasmaata, mutta heidän välillään ei tapahtunut mitään pientä ihastusta suurempaa. Myöhemmin Janne Haukkala alkoi kiinnostua Lolasta, joka on itsekin hieman ihastunut Janneen, vaikkei sitä myönnäkään.
Viola Helenius (es. Annalisa Tyrväinen 2015–2016, Vivi Wahlström 2016–) saapui sarjaan edesmenneen Anton Heleniuksen pikkusiskona, mutta syksyllä 2016 selvisi, että hänen isosiskonaan pitämä Linda Eerikäinen onkin hänen äitinsä, mikä tarkoittaa, että Anton on Violan eno eikä veli. Viola tosin ei tiennyt, että Linda on hänen äitinsä vaan piti tätä siskonaan ja isoäitiään Päivi Heleniusta äitinään, kunnes salaisuus paljastui hänelle maaliskuussa 2017. Tästä seurasi lyhyt välirikko Lindan ja Violan välillä. Aaro Vaalanne on Lindan isä ja Violan isoisä. Violan isä oli Lindan nuoruuden rakkaus Pauli, joka teki itsemurhan Aaron manipuloimana. Alun perin Viola saapui sarjaan tutustuessaan Severi Sieviseen Instagram-sovelluksen kautta. Pari näki toisiaan satunnaisesti, minkä vuoksi Viola luuli parin seurustelevan. Kun Violalle selvisi ettei Severi ajatellutkaan asiaa niin, hän loukkaantui ja valehteli Antonille Severin laittaneen kätensä Violan paidan alle. Lopulta Viola kertoi totuuden ja asia selvisi. Severin velipuoli Jiri ei pitänyt siitä, että Viola ja Severi tapailivat ja vaihtoivat myös yhden suudelman. Lopulta Jiri antoi heidän tavata toisiaan. Myöhemmin Violasta ja Severistä tuli ystäviä ja he kävivät samaa yläastetta.
Keväällä 2017 Severi ja Viola suutelivat uudemman kerran ja alkoivat seurustella. Sitä ei kuitenkaan kestänyt kauaa, sillä Severin piti muuttaa kasvatti-isänsä Lassen luo Vaasaan. Pari hyvästeli toisensa Pihlajakatu 23 B:n edessä ja ilmeisesti jatkoivat suhdetta kaukosuhteena. Seuraavalla viikolla Viola kuitenkin päätyi suutelemaan velipuolensa Benjamin Taalasmaan kanssa. Heillä oli meneillään pieni salasuhde, josta Violan vihaama Nella sai tietää ja lähetti Benjaminista ja Violasta kuvan Severille. Syksyllä 2017 Viola ja Benjamin menivät puistoon mystisen henkilön tarkkailemana. Henkilö paljastui Severiksi, joka näki heidät suutelemassa. Severi oli päättänyt tulla kostamaan Violalle. Violan ja Benjaminin suhde paljastui Lindalle ja Karille lokakuussa 2017. Kari ja Linda eivät alkuun hyväksyneet suhdetta, mutta myöhemmin Linda hyväksyi Benjaminin ja Violan suhteen. Benjamin ja Viola päätyivät Karin autokorjaamolla sänkyyn, mutta sen jälkeen Viola kuitenkin koki, ettei ole valmis seksiin jatkossa. Myöhemmin seuraavana keväänä Benjamin jätti Violan ja tämä alkoi seurustelemaan uudelleen Severin kanssa.
Keväällä 2018 Violan äiti Linda jäi kiinni lahjusten ottamisesta, ja joutui vankilaan. Siksi Aaro muutti Violalle huolehtimaan tästä. Myöhemmin he saivat häädön vuokranantajaltaan Jiriltä ja joutuivat muuttamaan seurakunnan tiloihin. Viola on valittanut asunnosta kerran jos toisenkin, mutta Aaron mielestä asunto on oikein hyvä heille kahdelle. Violan repusta tuli hiiri oppitunnilla kesken pistokokeen ja sen jälkeen häntä on kiusattu koulussa.
Taiga Helena Kuula (es. Saara Kytö 2013–2014, Daniela Hoffström 2015, 2016, 2018–) on Peppi Puolakan ja Sergei Kuulan tytär, joka syntyi Kuulan perheen ollessa kidnapattuina Siperiassa. Taiga oli synnytyksen aikana kärsinyt hapenpuutteesta ja syntymän jälkeen hänellä ilmeni kouristuksia. Lääkärien mukaan Taigalla on korkean asteen CP-vamma, joten hän ei opi ehkä ikinä liikkumaan, syömään tai puhumaan kunnolla (mutta hän vaikuttaa oppineen kyseiset taidot) . Taiga vieraili muutaman kerran Helsingissä isänsä luona vuosina 2015 ja 2016. Taiga palasi sarjaan kesäkuussa 2018. Taigalla oli suuria vaikeuksia hyväksyä äitinsä miesystävä Pietari Haukkala. Kun Taiga ja Pietari viettivät päivää yhdessä, karkuteillä oleva Taiga törmäsi kuolleeksi luultuun isäänsä, Sergeihin.
Aino Kaukovaara (es. Janna Ilmanen 2008–2010, Jasmin Voutilainen 2018–, sekä elokuvassa Nightmare 2 – Painajainen jatkuu ja spin off -sarja Satula) on Panu ja Iiris Kaukovaaran ainoa tytär ja Oton kaksoissisko. Aino oli aina ollut katkera äitinsä Iiriksen katoamisen vuoksi ja piti äitiään petturina. Iiriksen poissa ollessa Aino piti Panun silloista vaimoa Veera Puolakkaa äitinään. Iiriksen palattua Aino karkasi merenrantaan, mistä Sebastian Vuorela löysi hänet. Aino kuitenkin antoi äidilleen anteeksi ja oli pian hyvin onnellinen vanhempiensa yhteenpaluusta. Aino jätti Pihlajakadun taakseen muuttaessaan Panun, Sampon ja Oton kanssa takaisin kotikaupunkiinsa Lahteen.
Myöhemmin Aino esiintyi 2015 vuonna esitetyssä nettisarjassa Satula. Aino halusi tuolloin selvittää veljensä Oton kuoleman. Ainon ja Janne Haukkalan välit lähentyivät tuolloin. Lopuksi saatiin selville että Otto oli kuollut pelastaessaan Ullan serkun, Ulpun lastenlasta kylmästä järvestä.
Aino palasi sarjaan marraskuussa 2018, kun hän sattui paikalle Ismon uuden Delismo-lähikaupan avajaisiin ja muutaman sattumuksen kautta Ismo palkkasi tämän vakituiseksi työntekijäksi Delismoon.
Jutta Korhonen (es. Maarit Poussa 2014, 2016, 2017–) on Iida Mustosen biologinen isä Juha Korhonen, joka jätti Iidan ja Marian Iidan ollessa vielä vauva. Juha teki myöhemmin sukupuolenkorjausleikkauksen miehestä naiseksi, sekä vaihtoi nimekseen Jutta Korhonen. Jutta valehteli Iidalle pitkään Juhan olevan kuollut, mutta tuli kuitenkin katumapäälle valehtelusta ja päätti kertoa tyttärelleen totuuden. Jutta ja Iida ovat hyvissä väleissä, vaikka Iida aluksi olikin vihainen Jutalle siitä, ettei tämä voinut aiemmin kertoa asiasta. Jutta vieraili sarjassa myöhemmin, koska Linda Eerikäinen soitti hänelle olevansa huolissaan Antonista ja Iidasta. Jutta sai tietää heidän huumeiden käytöstä. Iida väitti Jutalle lopettavansa huumeiden käytön. Iidan saatua yliannostus Jutta kehotti, että Iida siirretään toiseen hoitolaitokseen. Jutta palasi sarjaan vierailtuaan Ismo Laitelan kaupassa. Hän sanoi kaupan hedelmien olevan mätiä ja Ismo suuttui tästä, joten hän heitti Jutan ulos kaupasta. Myöhemmin Jutta ja Iida törmäsivät Ulla Taalasmaahan rapussa. Pian Ulla keksi järjestää Ismolle treffit, jotta tämä saisi piristystä. Treffeillä paljastui Ismon seuralaisen olevan Jutta, mistä Ismo ei ilahtunut.
Myöhemmin Iida muutti Jutan luokse asumaan Hyvinkäälle. Kuultuaan Sebastianin ja Iidan suhteesta, Jutta tuli haukkumaan Sebastiania ja löi tätä.
Ismo ja Jutta aloittivat nettideittailun, tietämättä että he juttelivat kokoajan toisilleen. Pitkän ajan jälkeen he tapasivat, mutta lähtivät karkuun toisiaan, ja välttelivät toisiaan. Ismo ja Jutta juuttuivat Moosen hissiin, ja lähes suutelivat. Jutan tunnustettua ihastuneensa Ismoon, myöhemmin he törmäsivät rapussa ja Ismo suuteli Juttaa. Sittemmin he miettivät toisiaan ja suutelivat useamman kerran. Myöhemmin he yrittivät harrastaa seksiä, mutta Ismo ja Jutta vakuuttuivat, että kohtalo on heitä vastaan. He päättivät, että näkevät rannalla seuraavana aamuna, tai lopettavat yrittämisen. Molemmat ilmaantuivat rannalle, minkä seurauksena Jutta ja Ismo alkoivat seurustelemaan. Suhteessa on ilmennyt ongelmia useampaan otteeseen, mutta kaksikko on päässyt niistä aina yli.
Dahlia Mustavaara (es. Inkeri Mertanen, 2016–) on Monica Mustavaaran biologinen äiti, Camilla Axelssonin adoptioäiti sekä Gunnarin ex-vaimo. Dahlialla ja Gunnarilla on salaisuus, mistä kukaan ei tiedä. Dahlialla on hyvät välit Monicaan, toisin kuin Camillaan, jonka kanssa hän ei tule toimeen. Camilla ei edes suostu kutsumaan tätä äidikseen, vaikka he ovatkin yrittäneet edes jollain tavalla sopia välinsä. Myöhemmin paljastui, ettei Camilla edes ole Dahlian ja Gunnarin biologinen tytär vaan hänet on adoptoitu toisesta perheestä ja hänellä on identtinen kaksoissisko Satu. 
Hänellä on myös lapsenlapsi, Magnus Mustavaara, joka on Monican poika.
Dahlia ilmestyi Pihlajakadulle, kun Camilla kertoi tälle isänsä sairaudesta ja haluavansa, että Monica ja Gunnar sopivat välinsä. Aluksi Dahliaa ei kiinnostanut tulla, mutta hän muutti mielensä kuullessaan Gunnarin seurustelevan. Dahlia on varakas ja asuu omistamassaan kartanossa. Dahlia yritti saada Gunnarin eroamaan uudesta puolisostaan, Ullasta, ja perumaan häät, mutta tavallaan onnistui ja Gunnar meni naimisiin Alissa Nikkisen kanssa. Nykyään Gunnar seurustelee jälleen Ulla Taalasmaan kanssa.
Myöhemmin Dahlia päätyi sänkyyn Seppo Taalasmaan kanssa. Sen jälkeen hän on tapaillut myös Ismo Laitelaa, jota hän avusti rahallisesti Ismon lähikaupan uudistamisessa.
Gunnar Valdemar Mustavaara (s. 29. kesäkuuta 1947, es. Antti Seppä, 2016–2017, Raimo Grönberg, 2017–) on Camilla Axelssonin adoptioisä, Monica Mustavaaran biologinen isä sekä Dahlia Mustavaaran entinen aviomies. Nykyään hän seurustelee Ulla Taalasmaan kanssa. Gunnar Mustavaara on aikoinaan työskennellyt diplomaattina Pretoriassa ja myös muualla päin maailmaa.
Gunnar oli ainoa, joka tuli Ullan kauppakeskuksessa järjestämään senioreiden juttupiiriin. Sittemmin Ulla ja Gunnar tutustuivat toisiinsa lisää illallisella, mutta Gunnarin vahingossa antaman väärän puhelinnumeron vuoksi pari menetti toistaiseksi yhteyden toisiinsa. Molemmat kuitenkin yrittivät löytää toisiaan kauppakeskuksesta. Myöhemmin selvisi, että Gunnar on Ullan kanssa samassa talossa asuvien Mustavaaran siskosten, Camillan ja Monican, isä. Lisäksi syksyllä 2016 kävi ilmi, että Gunnar sairastaa Alzheimerin tautia. Gunnarin oli tarkoitus pitää asia salaisuutena, mutta monien käänteiden jälkeen useat Pihlajakadun asukkaat saivat tietää siitä. Gunnarin oireet pahenivat syksyn 2016 aikana. Myöhemmin Gunnar kosi Ullaa ja keväällä 2017 pari alkoi suunnitella häitä. Gunnarin entinen vaimo Dahlia kuitenkin yritti sabotoida häiden järjestymistä esimerkiksi vaihtamalla Gunnarin muistilääkkeet toisiin. Päätösjaksossa 2017 selvisi, että Gunnar lopulta meni naimisiin häntä huijanneen Alissa Nikkisen kanssa, mutta Gunnar halusi miltei heti ottaa avioeron ja heidän avioeronsa astui voimaan tammikuussa 2018.
Syksyllä Gunnarille ja Alissalle tuli riitaa, kun Camilla kuoletti kaikki Gunnarin luottokortit ja kertoi Alissan yrittäneen kinuta tältä kaksi miljoonaa euroa. Gunnar jätti avioeropaperit. Myöhemmin hän törmäsi Alissaan kadulla ja tämä sanoi uhkeilevansa Gunnaria, jos on pakko. Alissa sanoi myös toivovansa, että Gunnari kuolisi. Alissan lähdettyä kävelemään pois paikalta, hän vilkaisi taakseen ja näki Gunnarin makaavan raitiokiskoilla ja raitiovaunun tulevan takaa. Alissa pelasti Gunnarin sanoistaan huolimatta. Camilla antoi Alissalle kiitokseksi Amandan lahjakortin, mutta Alissa jäi kodittomaksi. Myöhemmin marraskuussa 2017 Gunnar palasi yhteen Ullan kanssa. Nykyään he asuvat yhdessä, vaikka olivatkin pahoissa riidoissa Gunnarin jäätyä kiinni yöllisistä seikkailusta tätä kiristäneen Tamara-stripparin kanssa.
Syksyn 2018 jaksoissa selvisi, että Camilla ei ole Gunnarin ja Dahlian biologinen lapsi, vaan hänet on adoptoitu. Gunnar ja Dahlia olivat yhdessä salanneet asian kaikilta. Gunnar ei tosin tiennyt sitä, että Camillalla on identtinen kaksoissisko. Dahlia nimittäin lahjoi vuosia sitten Camillan ja Satun biologisen äidin ja muutamat viranomaiset rahalla, jottei Camillan adoptiopapereihin tulisi mainintaa kaksoissiskosta, eikä kertonut asiasta myöskään Gunnarille.
Magnus Mustavaara (es. Ukko Sirén, 2017–) on Monica Mustavaaran ja Jiri Viitamäen vuonna 2017 syntynyt poikavauva. Magnus syntyi Pihlajakadun saunaan, josta Eva Tamminen löysi hänet ja Monican joka oli veren tahrima ja menettänyt tajuntansa synnyttäessään. Monica ja Magnus molemmat silti selviytyivät synnytyksestä. Monicalla ja Jirillä on kitkaa, koska Magnus putosi lattialle ollessaan Jirin luona hoidossa eikä Monica siksi luota Jiriin. Vähitellen Monica on rakensi uuden luottamuksen hänen ja Jirin välille, minkä seurauksena Magnus on päässyt jälleen Jirin luo jopa yöksi. Monica oli yhdessä vaiheessa sitä mieltä, ettei aio todistaa Jirin isyyttä, mutta tuli loppuvuodesta 2017 siihen päätökseen, että Jiristä tulee virallisesti Magnuksen isä.
Keväällä 2018 Magnus sairastui tuhkarokkoon sen seurauksena, että Monica ei ollut rokottanut Magnusta. Magnukselle tuli tuhkarokon jälkeen aivokuume, joka oli viedä hänen henkensä, mutta Magnus kuitenkin selvisi aivokuumeesta. Tämän jälkeen Monica ja Jiri päättivät perustaa perheen ja mennä naimisiin, mutta liitto päättyi vain muutaman kuukauden kuluttua avioeroon. Monica muutti Espooseen ja poistui sarjasta.
Noel Axelsson (es. Jarkko Miettinen, 2018–) on juristi, joka on naimisissa Camilla Axelssonin kanssa. Aiemmin Camilla pakeni ulkomaille syyllisyydentuskissaan Alissa Nikkisen jouduttua myrkytetyksi. Myöhemmin Monica sai soitettua siskolleen puhelun ja kertoi, ettei Camillaa enää epäillä Alissan myrkyttämisestä. Noelin kanssa samassa hotellihuoneessa majoittuva Camilla ilmoitti Noelille, että poiketen aiemmasta suunnitelmasta he palaavatkin Helsinkiin. Noel ja Camilla asettuivat asumaan Pihlajakadulle.
Satu Similä (es. Nora Rinne, 2018–) on Camilla Axelssonin identtinen kaksoissisko. Camilla ja Satu tapasivat sattumalta, kun Satu saapui Majatalo Amandaan työhaastatteluun. Myöhemmin selvisi, että Camilla ei ole Gunnarin ja Dahlian biologinen lapsi, vaan hänet on adoptoitu. Dahlia lahjoi vuosia sitten Camillan ja Satun biologisen äidin ja muutamat viranomaiset rahalla, jottei Camillan adoptiopapereihin tulisi mainintaa kaksoissiskosta. Satu sai yksityisetsivän avulla selvitettyä hänen ja Camillan biologisen äidin henkilöllisyyden ja kertoi äidistä Camillalle.
Benjamin Taalasmaa (ent. Autio, es. Lucas Ahokas 2009–2010, Aaron Bojang 2017–) on Noora Aution ja Kari Taalasmaan kenialainen adoptiolapsi. Benjaminin biologinen äiti oli ollut Nooran asiakas Keniassa ja kun Benjaminin äiti kuoli, Noora adoptoi Benjaminin. Benjamin nähtiin Pihlajakadulla jo vuosina 2009–2010, jolloin ei osannut suomea kuin muutaman sanan verran ja vierailu jäi lyhyeksi, kun hän muutti adoptiovanhempiensa kanssa Keniaan. Benjaminilla on myös Ranskassa asuva siskopuoli Oona Kiviranta eli Karin biologinen lapsi. Oona asuu siellä puolisonsa Miro Holmin ja heidän yhteisen lapsen kanssa, jota ei ole sarjassa nähty, mutta jolle Benjamin on eno. Benjamin on myös Tale Taalasmaan serkkupuoli.
Benjamin palasi takaisin Pihlajakadulle maaliskuussa 2017, jolloin puhui suomea äidinkielenomaisesti. Lisäksi hänen sukunimensä oli vaihdettu Keniassa Taalasmaaksi. Benjamin ihastui paluupäivänään tapaamaansa Viola Heleniukseen, joka on Karin aviovaimon Lindan tytär. Benjamin kertoi ihastumisestaan Violalle ja pari suuteli vuoden 2017 maaliskuun lopulla esitetyssä jaksossa. Myöhemmin Noorakin tuli Pihlajakadulle ja toivoi Benjaminin tulevan takaisin Keniaan. Severi kertoi Lindalle ja Karille, että Benjamin ja Viola seurustelevat, joten perheen välit ovat väliaikaisesti tulehtuneet pahasti. Karin ja Lindan erottua kaksikko sai aloittaa seurustelemaan uudelleen. Benjamin ja Viola päätyivät harrastamaan seksiä, mikä ei kuitenkaan ollut Violan mieleen. Benjamin olisi halunnut yrittää uudelleen, mutta koettuaan suhteen turhaksi, hän jätti Violan ja tämä alkoi seurustelemaan uudelleen Severin kanssa. Sittemmin Benjamin seurusteli vähän aikaa Nellan kanssa.
Ilja Taalasmaa (ent. Pohjonen, es. Ruupertti Arponen, 2015–) on Sanni Taalasmaan ja Lari Väänäsen poikalapsi, joka sai alkunsa vahingossa. Aluksi Iljan isäksi epäiltiin Jannea, joka ei alkuun halunnut ryhtyä isäksi, joten Sannin poikaystävä Tale Taalasmaa lupasi toimia lapsen isänä. Iljan syntymän jälkeen Janne kuitenkin kiinnostui lapsensa elämästä ja teetti salaa isyystestin varmistuakseen isyydestään. Jannen yllätykseksi isyystesti olikin negatiivinen. Testitulosten jälkeen Lari muisti viettäneensä Sannin kanssa Moosen takahuoneessa yhteisen yön, jolloin lapsi sai alkunsa.
Kevään 2016 jaksoissa Ilja siepattiin kahvilan terassilla olleista lastenvaunuista. Hänen luultiin hukkuneen, mutta tosiasiassa hänet oli kaapattu. Myöhemmin kävi ilmi että sosiaaliviranomainen Moilanen oli kidnapannut Iljan. Kun Elias ja Lauri tulivat pelastamaan häntä aseen kanssa, luoti osui vahingossa Lariin, mutta Eliakselle ja Iljalle ei käynyt kuinkaan. Lari sai vakavia vammoja, mutta toipui entiselleen.
Talen ja Sannin mentyä naimisiin Talesta tuli Iljan adoptioisä ja Iljan sukunimeksi vaihdettiin Taalasmaa. Ilja sai syksyllä 2017 uuden leikkikaverin, Rasmus Joenperän, kun Tale tutustui Rasmuksen äitiin, Tiina Järviseen. Tale poistui kuvioista syksyllä 2018, kun hänen liittonsa Sannin kanssa päättyi eroon seurauksena Talen rakastumisesta Tiinaan. Ilja jäi asumaan kahdestaan Sannin kanssa.
Nella Tamminen (es. Sonja Kasurinen, 2014–2018, Emma Nopanen, 2018–) on Eva Tammisen ja Jiri Viitamäen tytär, jonka Eva on kasvattanut lähes kokonaan yksin. Hänellä on pikkuvelipuoli Magnus Mustavaara, jonka äiti on hänen äitinsä hyvä ystävä Monica Mustavaara. Nellalla oli vakava sydänsairaus, jonka takia hän joutui käymään paljon sairaalassa. Nella sai kuitenkin tarvitsemansa sydänsiirrännäisen Paula Sieviseltä.
Nellan tutustuttua Severiin ja Severin kuultua äitinsä Paulan sydämen olevan Nellalla, hän ei halunnut nähdä enää Nellaa. Nykyään Severi ja Nella ovat hyvissä väleissä. Myöhemmin Nella ihastui Severiin, josta Severin tyttöystävä Viola sai tietää. Viola ja Severi oli myös aikeissa karata mutta Nellan kuultua suunnitelmasta hän meni kertomaan siitä, joten Viola ja Severi eivät pystyneet karkaamaan. Severi ja Viola olivat vihaisia siitä Nellalle. Kun Violan suhde Benjaminin kanssa paljastui Nellalle, hän päätti lähettää parista kuvan Vaasaan muuttaneelle Severille, joka päätti palata Helsinkiin kostamaan Violalle.
Keväällä 2017 Nella törmäsi ratikassa poikaan, johon ihastui ja lopulta halusi löytää hänet. Nellan ja Violan välit olivat kiristyneet, kun Nuutti Seppä, sama poika johon Nella törmäsi ratikassa, saapui heidän luokalleen. He ajautuivat tappelemaan luokassa, minkä takia myös tyttöjen äitien välit ovat tulehtuneet. Myöhemmin Nella ja Severi lähtivät käymään Ismon Valinnassa, missä Nella törmäsi Nuuttiin. Nella luuli että Nuutti oli ihastunut Violaan, mutta tämä kertoi toivovansa Nellan olevan vapaa. Nuutti luuli Nellan ja Severin seurustelevan. Myöhemmin Nella laittoi hänelle tekstarin, ettei ole yhdessä Severin kanssa. Koulussa Nuutti pyysi Nellaa olemaan yhdessä hänen kanssaan. Nella suostui ja he päättivät lintsata koulusta. Nella ja Nuutti suutelivat ja alkoivat seurustelemaan. Myöhemmin heidän lintsatessaan jälleen kerran tunnilta, Jiri yllätti heidät suutelemasta. Hän vastusti Nellan ja Nuutin seurustelua ja halusi parin eroavan mitä pikimmiten, mikä myös tapahtui, kun Nuutti jätti Nellan.
Nella seurusteli hetken aikaa Benjamin Taalasmaan kanssa, mutta he erosivat Nellan saatua tietää Benjaminin tirkistelleen Nellan äitiä Evaa suihkussa ja sen, että Benjamin jätti Violan, kun tämä ei tahtonut harrastaa seksiä Benjaminin kanssa.
Tero Puustinen (es. Leo Kirjonen) oli laitoshuoltajana Kallen johtamassa sairaalassa Helsingissä. Kalle petti Sami Kososta Teron kanssa, jossa samassa Kalle sai Terolta klamydian.
Tero ei kuitenkaan jättänyt Kallea rauhaan, kun hän halusi pysyttäytyä kaukana Terosta. Terolle syntyi pakkomielle Kalleen ja siksi murhasi Sami Kososen jaksossa 3500.
Tero myös tunnusti samoissa kuulusteluissa murhanneen isoäitinsä, Tyyne Puustisen perinnön toivossa.
Mira (es. Olga Heikkala) on Benjaminin, Severin, Nellan sekä Violan luokkalainen ja oppilaskunnan puheenjohtaja. Mira on osoittanut kiinnostusta Severiä kohtaan.
Sami Kosonen (es. Rauli Ylitalo, 2015–2019) on ammatiltaan poliisi. Sami nähtiin ensimmäisen kerran jo silloin, kun Aaro Vaalanne antautui poliisille. Hänet tunnettiin tällöin Linda Eerikäisen kollegana ja ystävänä. Sittemmin Kosonen on ollut mukana tutkimassa muun muassa Heikki Pohjosen murhaa, Elias Vikstedtin kuolemaa sekä Anton Heleniuksen katoamista. Keväällä 2017 hän tapasi baarissa Kalle Laitelan ja esittäytyi tälle nimellä Petteri. Baari-illan jälkeen hän vangitsi Kallen kellariinsa. Se kuitenkin paljastui valheeksi, sillä oikeasti he halusivat napata Mikael Salon.
Myöhemmin Sami kävi Kallen kanssa treffeillä ja pari suuteli. He alkoivat seurustelemaan, mutta Samin saatua tietää Kallen alkoholiongelmasta hän hyvästeli Kallen. Myöhemmin he sopivat riitansa ja yrittivät tulla toistensa kanssa toimeen, mutta Kallen saunassa suorittaman "koskettelun" takia heidän välinsä olivat taas poikki. Sittemmin he jatkoivat seurustelua, vaikka kummatkin olivat Tinderissä ja Kalle tapasi siellä toisia miehiä.
Sami lähti vaarallisen rikollisen perään ja hänen työparinsa loukkaantui. Myöhemmin Sami törmäsi samaiseen rikolliseen ja tämä puukotti häntä. Puukotuksen jälkeen Sami muutti Kallelle, mutta parannuttuaan hän muutti jälleen pois Kallen luota. Sami ja Kalle jatkoivat yhdessä, mutta erosivat Kallen myönnettyä Samille, että hän oli pettänyt tätä ja tartuttanut klamydian. Myöhemmin he kuitenkin palasivat yhteen. Kalle on tosin kiinnostunut myös ex-poikaystävästään Larista eikä tiedä, mitä hänen pitäisi tehdä Kososen suhteen.
Kosonen murhattiin jaksossa 3500. Ulla Taalasmaa löysi Kososen puukotettuna hissistä varhain aamulla. Murhaajaksi paljastui Tyyne Puustisen lapsenlapsi, Tero Puustinen. Tero Puustinen oli Kalle Laitelan alainen, jonka kanssa oli pettänyt Samia ja sitä kautta saanut klamydian, jonka tartutti tietämättään Samiin. Murhan motiiviksi selvisi Teron pakkomielle Kalleen. Kalle oli juuri ennen murhaa antanut potkut laitoshuoltajana työskentelevälle Terolle, joka vielä potkujen jälkeenkin ahdisteli Kallea. Tero saapui Kallen oven taakse, jossa Sami oli ruuvaamassa nimikylttiä oveen parin muutettua yhteen. Sami pyysi Teroa poistumaan ja saattoi hänet hissiin, jossa Tero puukotti Samin kuoliaaksi. Puustisen sormenjäljet murha-aseessa paljasti tekijän. Tero Puustinen myönsi myös tappaneensa mumminsa, Tyyne Puustisen.
Tuomas Kytömäen esittämä Aleksi Salin palaa sarjaan keväällä 2019.  Monika Lindemanin esittämä Linda Eerikäinen palaa sarjaan keväällä 2019.  Emil Hallbergin esittämä Tale Taalasmaa palaa sarjaan keväällä 2019.  Hanna Kinnusen esittämä Salla Laitela palaa sarjaan keväällä 2019.